
Un om, o metodă şi o şcoală! 





Nepoţii răposatului Demostene Russo, d. şi d-ra Camariano 
au voit — și au izbutit —, să aducă un serviciu cunoașterii le~ 
găturilor noastre cu literatura, și viața neo-greacă publicând părți 
din cursul acestui harnic gi migălos cercetător de probleme pre- 
cise, apoi studii răzlețe și, în sfârșit, ceia ce nu se potrivește cu 
titlul de „postum“, două lucrări de la început ale lui Russo, din 
vremea când nu se trezise în el nicio vervă polemică răutăcioasă, 
nici dorința de a crea în Romănia o şcoală a sa de acribie filo- 
logică: Elenismul în Romănia şi Critica textelor şi tehnica edi- 
fiilor, opuscul devenit pentru școlarii și admiratorii săi o Biblie, 
cu preceptele strict observate pănă la ultimul paragraf. 

Să urmărim, pentru a li semnala valoarea sau pentru a li da 
un răspuns datorit, elementele din care se alcătuiește această, 
culegere, precedată de o emfatică recomandare, asupra căreia 
avem motive statornice de a nu ne opri, fie și pentru un singur 
cuvânt mai mult. 

Nu i s'a adus un serviciu lui Russo, tipărindu-i lecţia de deschi- 
dere la un curs de bizantinologie din care nu ni se dă nimic, nici 
ca istorie, nici ca istorie literară. În adevăr se vede din aceste pu- 
ține pagini incapacitatea lui absolută de a da caracterisări şi de 
a ințelege spiritul deosebitelor epoce. Căci e cu putință oare 
să se spuie că Bizanțul a fost defăimat din causă că „Apusenii 
catolici au fost dușmani de moarte ai Orientului ortodox“, când 
ei au dat pe Ducange cu opera-i măreaţă, pe editorii Bizanti- 
tinilor de la Veneţia, pe Francesul care i-a tradus aşa de bine 
în epoca lui Ludovic al XIV-lea? Și se poate vorbi, laolaltă, fără 
niciun discernământ, de „epigramele (sic) lui Montesquieu, Vol- 
taire și Gibbon“, Montesquieu care nu s'a atins printr'un singur 

rând de Bizanţ, în bine sau în rău, și Gibbon, autor al unei mari 
şi nemuritoare opere de adâncă onestitate, care a trebuit să fie 
republicată de un Bury în zilele noastre —, „cari“, — cetiţi bine: 
Montesquieu și Gibbon, pe lângă Voltaire, care avea altceva de 
făcut decât să lupte cu Bizanțul —, prin scrierile lor persiflau (sic?) 
mai mult bigotismul în sine (sic) decât Bizanțul“. 

Incriminările continuă, cu aceiași 061515165318 cu care Russo a 
urmărit ani întregi orice notă a mea pentru a vedea dacă nu 
poate găsi sau inventa o greșeală. Bietul Liutprand (πα: Luidprand) 
de Cremona, care a dus-o așa de rău cu locuința, mâncarea și 
eticheta la Constantinopol, „vădit denaturează adevărul“, fiind- 
că i s'a refusat acea căsătorie pentru Otto al II-lea, care nu era 
însă singurul scop al cunoscutei misiuni, cu atâta haz descrisă. 
Nu scapă mai bine deliciosul Villehardouin, care ar fi scris, nici 
mai mult, nici mai puţin, decât „o versiune oficială“, şi pentru 
ce oare? „Pentru a induce în eroare opinia revoltată“ („opinie“ 
la 1204!) a Europei („Europa“ la 4 !( „şi a justifica a patra 
cruciadă, care, în loc să libereze Locurile Sfinte, a răsturnat și 
prădat un Imperiu creștin“. Ca și cum în acel Imperiu nu 57 
fi comis groaznice crime, ca și cum un frate nu și-ar fi orbit fra- 
tele și ca și cum fiul acestuia, Alexe Anghelul, par fi adus el 
pe cruciați pentru restaurarea, rămasă neplătită, a părintelui său. 

Pe când, la Gibbon, căruia, faţă de ce se putea ști atunci, i se 
impută, — ca și lui Montesquieu și Voltaire, complicii lui —, „O 
insuficientă cunoștință a izvoarelor“, i se pune în samă tot dis- 
creditul aruncat asupra acestei lumi romane de Răsărit, devenită 
ortodoxă și de cultură eleno-orientală, nu lipsește nici „bigo- 
tizmul“, care măcar nu €, ca mai sus, „bigotism“. Dacă mar fi 
venit în ajutor Pears, marele istoric engles ieșia şi mai rău, 
adăugindu-se că nu știa teologia. 

Ajungând la Schlumberger, Russo crede că toată desvoltarea 
Imperiului e pentru dânsul „épopée byzantine“. Şi e de sigur 
o exagerare să se spuie că, peste tot evul mediu, civilisația bir 
zantină a fost „cea mai însemnată“ și că din Bizanţ a plecat 
„creștinarea și civilisarea“ în „o mare parte a Asiei și a Euro” 
pei“. Atât de mult studiul amănuntelor e deosebit de puterea 
de a judeca. 

Nu lipseşte pretinsa neînțelegere generală a Apusului, care a 
admirat așa de mult arta bizantină în toate domeniile și s'a trudit 

cu literatura ei, în ambele aceste domenii. Şi Russo se străduiește 
să arăte că Bizanțul nu „avea o inimă secată de relicvie“ . (sic) 
(ibid). 

Oricine cunoaște bine poema Digenis Akritas nu va afirma 
că ea poate fi, cu atâtea elemente latine în ea, neapărat ante- 
tioară „Cântecului lui Roland“. 

Atingând istoria politică, e sigur că Imperiul n'a căzut la 1455 
din causa cuceririi de Latini la 1904, care, din potrivă, a produs 
refacerea morală și prefacerea naţională din Asia Mică. Şi e oare- 
care naivitate să se spuie că, fără Bizanțul scăzut اه‎ 67 Pa- 
leologi, Turcii Otomani ar fi ajuns „pănă la Londra“ (de ce nu 
şi la New-York?) și ar fi inlocuit in toată această imensă întin- 
dere de pământ Evanghelia cu Coranul (p. 10). 

A spune: „Principatele Dunărene au stat supt influența greacă 
timp de mai multe secole“ e nepotrivit, nu numai pentru mân- 
dria noastră ca popor, dar și pentru adevărul istoric, oricât de 
însemnată și prețioasă ar fi fost această influență, pe care n’o 
tăgăduim. Nu se poate afirma că și „in timpul când influența 
slavonă era atotputernică în Principate..., influența bizantină era 
aceia care stăpânia“ (p. 11), numai pentru că la basa culturii 
sud-slave era modelul bizantin. 

Un întreg program termină lecţia. Sar crede că pănă la data 
de 1915, când sa deschis cursul, nu se lucrase nimic la noi în 
acest domeniu sau că totul era așa de inferior, încât trebuia rer 
făcut, „maestrul“, cum spune zisa Prefaţă, fiind acolo, — ca să 
nu-i poate apărea nici întrun şfert de veac mult chinuita sin- 
tesă, în locul căreia avem aceste membre disiecta. Credeam că 
larga noastră ospitalitate merita ceva mai mult. 


întăiul studiu, de un evident folos, priveşte după aşa de în- 
grijita lucrare a păr. N. Popescu, Viaţa Sf. Nifon. 

Și aici introducerea, cu 8۵ de groază a cuceririi tur- 
cești, care ar fi nimicit totul, e exagerată („nu s'a cruțat nimic, 
afară de clădirile pe care și le reservase Sultanul“ ; ca limbă: 
„se înțelege că de jaful şi distrugere mau scăpat nici bibliotecile 
Bizanțului, pe care le-ar fi vânat anume vre-un fanatic și in- 
conștient (sic) ienicer“ ; și se adauge ca autentică legenda dis~- 
trugerii bibliotecii de la Alexandria. Vorbeşte naţionalistul grec 
cum, pănă la capăt, străin de viaţa și de simţirea noastră, a rămas 

acest învăţat. Arderi de cărți au săvârșit soldaţii armatelor de 
ocupaţie doar și la noi în 1916-8, și se face şi azi de trupele 
unor popoare de o înaltă civilisaţie. 

Cine cunoaşte sistemul otoman față de cuceriţi, nu va putea 
vorbi de „neagra sclăvie“. Nici detaliul nu e adevărat, căci Cri- 
tobul din Imbros n'a scris „tragedia cuceririi Constantinopolei de 
către Mahomet“ (forma greacă Μωάμετ, în loc de „Mahomet“ sau 
„Mohammed“, cum scriem noi), ci, cu simpatie pentru acesta, legat 
de dinastiile bizantine, Viața acestuia, considerat ca „Împărat“ 
al său, legitim, oricare i-ar fi religia. Nu înțeleg cum se poate 
vorbi de „solia“ la noi a lui Dimitrie, fratele lui Chalkokondylas 
sau Chalkokondyles, devenit aici „Halcocondil“ (p. 20). Se dis- 
cută naiv şi dacă această „Viaţă“ a lui Nifon n'a fost scrisă în- 
tăiu romănește, cum o credea Hasdeu (p. 22). Nu era greu să 
se adune probe pentru un original slavon, dar grecismele, care 
urmează, tot pe această cale vin, cum ajunge a o recunoaște și 
Russo („colegi contemporani“ între scriitori de pe la 1500...), și, 
e o întrebare dacă ele nu făceau parte, ca multe altele, din în- 
suşi vocabulariul literar slavon al epocii. Ba se discută și absur- 
ditatea unei traduceri grecești din romănește (p. 24). 

Pentru adepţi aceasta e impecabila metodă. E acolo ο in- 
treagă logomachie interesantă psihologic... Și ea se termină cu 
o perfectă și inutilă schemă, model de pedantism pentru numer 
roșii ucenici (pp. 24-5). 

Și cine se putea gândi pe la 1500 la neo-greacă într'o operă de 
istorie hagiografică (p. 25)? Ce urmează e doar analisa „Vieţii“. 
În loc, era mai bine ca editorii să trimeată la ediția recentă, plină 
de bun simţ, a păr. episcop Tit Simedrea. 

lpotesa unor suggestii ale lui Neagoe nu era de nevoie, iar 
credința că avem a face cu o „cronică oficială“ (p. 31) tre~ 
buie răspinsă. „Drăculești“ și „Dănești“ sânt vechi reminiscențe 
din combinaţiile lui Xenopol. De și Neagoe se presintă ca ră- 
posat, el ar fi viu pentru că... nu i se descrie moartea, ca și 
cum, aici, ar fi vorba de „Viaţa“ lui, nu de a lui Nifon. 
Pentru Russo mențiunea ar veni de la cel care „a dichisit“ 
textul (p. 31). Căutarea citaţiilor din Scriptură pentru a le ală- 
tura cu alte traduceri e inutilă, căci traducătorul e doar din se~ 
colul αἱ XVI-lea. Ca amănunt, Leatopiseful din Gaster nu are 

nimic nou. Ca totdeauna, bibliografia însă era escelentă pănă la 
ediția din urmă. 1 

Nimic nou decât notițe pe alăturea, despre micul poem, din 
același secol, al lui Gheorghe Etolianul. Şi aici stirile istorice sânt 
exagerate și false: niciodată dragomanul, terzimanul n'a fost la 
Turci ca un ministru de Afaceri Străine. De indreptările cu 
privire la Χοπέλι mă puteam dispensa; Domnii noștri nu pu~ 
teau fi priviți ca servitorii lui Andronic Cantacuzino, chiar dacă 
se interpretează apoi ca niște „ciraci“, iar a face din Ἰαμπρὸς, nu 
ginere, ci „candidat“, e de sigur absurd. În pasagiul citat κοπέλι 
e ca un „copil de casă“ și, mai tărziu numai, în greaca de tot 
modernă, s'a putut ajunge la noțiunea degradată. De altfel tonul in- 
dreptărilor nu se poate impune consideraţiei celui astfel îndreptat. 
Cum vine: „m'am plictisit de viața mea și de sufletul mieu“ 
ar fi putut-o lămuri doar, în simţul perfect al limbii romănești, 
acel care-mi face lecţia. Pentru nunta Mariei, fata Chiajnei, era 
de trimes şi la Prefaţa mea din Hurmuzaki, XI. 

Iarăşi, e de luat numai bibliografia din poemul, și mai insi- 
gnificant, către „Vistierul loan din Moldovlahia“ (se citează Hur- 
muzaki, XI; măcar fiindcă e acolo o prefață cât o carte, am 
dreptul să mi se pomenească numele). Mama lui Mihai Viteazul 
e Teofana, în mirenie Teodora; Τεο[απὸ (p. 48) e alt nume. Și 
chestia familiei căreia-i aparţinea lani nu e, pe departe, hotărită. 
Adausul despre legăturile lui lani cu o mănăstioară din Atena 
(p. 49) e singurul lucru de folos. 

Cu capitolul următor întrăm, nu fără folos, în ce priveşte le~- 
găturile textelor, în chestia, și după aceasta nu destul de clară, 
a cronografelor, pe o linie care se va continua pănă la jumătatea 
volumului. i 

Și aici însă partea introductivă istorică e greșită. Russo, cu ce-i 
lipsia, nu putea să scrie istorie. N'avea nici visiunea, nici infer 
legerea, nici stilul. Nedându-și samă de ce înseamnă Imperiul 
bizantin, el afirmă că a incheiat „alianţe“, ceia ce presupune re- 
cunoaşterea altui Stat cu același caracter, ceia ce nu admite ideia 
romană. Nu poate fi vorba nici de „subjugări“, în aceiași ideie. 
Și Bizanțul n'a fost niciodată o „țară“, ci un concept. Apoi, a spune 
că „popoarele“ cu care Bizanțul a avut a face erau „in majori- 
tatea casurilor, fără cultură“, e a nu-și da samă de valoarea ci- 
vilisaţiilor: armeană, persană, siriană, arabă de la un timp. lar, 

ca stil, rog pe cetitori să admire aceste rânduri vrednice de „bur- 
ghesul gentilom“ şi de Mr. Prudhomme, plus cacofoniile: „În- 
tocmai ca căpitanul de vas care, de şi vede că se îneacă cu 
vasul cu tot, continue (sic) a trece în jurnalul de bord toate 
amănuntele scufundării, pănă când valurile îl smulg de pe punte 
cu condeiul în mână (p. 54) 1*. Necunoștința limbii apare şi, peste 
câteva rânduri mai jos, în „să descoperă motivele“. 

Şi e exagerat a spune că operele istorice bizantine sânt permanent 
superioare celorlalte, „atât in Răsărit“, — să ne gândim la marea 
istoriografie armeană, la cea arabă, — „cât și în Apus“ (de care 
Russo, închis în micul lui cerc de analisă a textelor, a rămas 
cu totul străin) °. 

Nu cred că împărțirea intre istoria care povestește lucrurile 
contemporane, sau aproape, și cronica, având dreptul de a in” 
cepe de la Adam, să se poată verifica măcar la Bizanţ (p. 54). E 
o confusie între cronică și „cronograf“, de care e vorba îndată. ȘI 
nu se poate zice că in cronografe nu se află și elemente pur ís- 
torice, mai ales ca spirit (ibid.). Nu pricepem iarăși cum la 1453 
au fugit din Constantinopol „Grecii și majoritatea intelectualilor“, 
cari ne întrebăm din ce nație vor fi fost (p. 55). Când e vorba 
de locurile de refugiu, autorul, numai fiindcă e Grec, nu poate 
impune forme ca „Mesimvria“ pentru Mesembria (p. 65), „Franţi“ 
pentru Phrantzes. 

Cum se poate scrie că „impreună cu Imperiul şi cu libertatea 
Grecii au pierdut și Biserica și Şcoala“, când Turcii au dat Patriar- 
hului ecumenic pe toţi „Romanii“ „Rumii““, din Împărăţie, iar școala 
era un reflex al Bisericii. Se poate vorbi de „școala persecutată“ 
şi, mai ales, când atâtea lăcașuri, în Constantinopol şi împrejurimi, 
s'au păstrat creștine, de „bisericile transformate în geamii“, fără 


1 Aplecarea către poesie a severului, uscatului filolog o descopăr şi în 
comparaţiile de la pagina 122, pe care le las aceleiaşi judecăţi: „Mai mulţi 
versiticatori greci de atunci, cari au sorbit aşa de lacom din Castalia poe- 
tică a lui Stavrinos, încât în apoasele lor produse se văd undele πες 911111 
late ale izvorului inspirator... O vedem ca pe un râu subteran apărând la 
suprafaţă în intervale depărtate“ (p. 122) Zimbim. 

2 La pagina 54: „Dacă câte“ nu e de sigur, „atic“; la pagina 56: „ca 
cap“; la pagina 57: „să facă cît“, la pagina 73: „că Catiamis*, la pagina 
78, „văzind că Cronica“, la pagina 82 : „că Cronica“, la pagina 122: „că Cro- 
nica“, la pagina 124, nota 2: „că chiar“, la pagina 185: „că Griofil*, la 
pagina 233: „ca cârmaciu. 

excepţie (p. 55)? lar în Apus n'a fost atunci o „spaimă“ gene- 
rală, ci acele mari proiecte 6 cruciată de care Russo n'are nicio 
ideie. Altfel nu sar fi făcut apeluri la acești creștini, ca acela pe 
care, ni spune autorul, l-a tipărit, ca membru al comitetului de 
patronagiu clasic, în ziarul Πατρὶς din București. Lista acestor 
„tânguiri“ se dă apoi, înădind fără rost pe acela, turcesc, despre 
pierderea Oceacovului, tocmai în veacul al XVIII-lea. Altfel, și 
aici sântem mulțămitori pentru bibliografie, partea cea mai solidă 
a publicaţiei (p. 56, note 1). 

A spune că după 1453 „Bizanțul nu mai produce nimic“ e 
fals. Critobul singur o desminţește. Şi apoi Bizanțul nu e numai 
in Constantinopol: o intreagă literatură greacă se desvoltă in 
Creta. 

Urmează bogate ştiri despre încercările istorice, pe basa lui 
Manase sau de altă origine, în secolele al XVI-lea şi al XVII-lea, 
pănă la Dorotei al Monembasiei (de ce „Monembaziei ?“): e 
mai mult un catalog de manuscripte. Dar nu se zice „Sultanatul 
lui Murat“, ci „domnia lui Murad al III-lea“ (p. 59. Tot așa „Selim“ 
pentru Selim al II-lea) !, cum, de altfel, se spune, întreg, mai jos. 
Toate știrile despre noi din așa-zisul Malaxos le-am întrebuințat 
noi foarte de mult și foarte pe larg. 

Vine la rând cronograful lui Dorotei al Monembasiei, unde 
autorul, dar nu cel d'intăiu, arată că nu e acelaşi cu contem- 
poranul lerotei, cum, după un articol din Byzantinische Zeit- 
schrift, am rectificat de mult. Aici, ۸5٤ e Giulani, nu „lulian“. 

„Radu-Mihnea“ nu se scrie așa, căci e fiul lui Mihnea. Partea 
descriptiv istorică nu cuprinde nimic ce nu sa spus: pentru nu- 
mirea lui Ştefan, fiul lui Petru Șchiopul, singura trimetere la 
Hammer (p. 74) e așa de puţin pe lângă tot ce am adunat în 
ce privește acest moment din istoria Moldovei, și, pentru răscoala 





1 Romăneşte nu se spune: „Istoria patriarhică“ (p. 68), cum nu se spune: 
„nu e exclus ca să Πε” (p. 78). Nici „badjocoritor“ (p. 105, nota 2). La 
pagina 418: „cântecilor populare“ ; tot acolo: „spărgeţi-vă“, pentru „spar- 
geţi-vă“. La pagina 169: „Cum se explică această 5". La pagina 172: „St. 
Pravila“. Tot aşa, ca traducere nu se zice: „peşti uscați“, ci „săraţi.“ Apoi „adu- 
lescentulos“ nu înseamnă „tineri“, „parvula“ nu „mică“, ἁπλὸν θιθλίον nu 6 
numai „carte“, τὸ ζητούμενον 6۸075۷ nu € numai „le poți găsi“ (p. 67, notele 
ο. 

Aceasta în schimb pentru îndreptările de greceşte pe care mi le ser- 
veşte Russo. 

lui Lupu Mehedinţeanul, Xenopol singur nu era de ajuns. Nu 
înțeleg, la pagina 75, de ce nu „se poate lua cineva după mine“ 
în ce privește uciderea la 1618 a lui lerotei de Monembasia 
(ar fi vorba de urmașul lui) numai pentru că la 1602 un manus- 
cript al lui se trimete de o altă persoană, el fiind în veşnică ră- 
tăcire, „pentru pomenirea și mântuirea sufletului lui“: aceasta 
nu înseamnă că era mort. Observ și aceia că Zolkiewului 
Jolcfei, nu i se poate zice „Zolcovia“ decât de cineva care nu 
e orientat în orizontul geografic și istoric al acestor regiuni. Tin 
să adaug că propuind a se înlocui numele de Dorotei prin le~ 
rotei, — și am spus că un articol în revista bizantină de la ۱۷ سوق‎ 
chen mă făcuse să revin (acolo propusesem schimbarea), — nu mă 
îndreptam după predecesor. De altfel energia polemică a auto- 
rului cu propriile sale păreri se prelungește prea mult după ce 
alții reveniseră de mult la vechea și buna părere. Adaug încă 
o dovadă de tăcerea voită a lui Russo față de mine când nu 
poate să aducă o critică, intemeiată sau ba, pe care apoi suc- 
cesorii s'o însemne și în tablă, pentru persoanele care n'ar ceti 
cartea: inscripția de pe mormântul lui Zotos 1219۲۵ am dat-o 
în Hurmuzaki, XI, și cu reproducerea desemnului (cf. p. 77, nota 
1). Se va admite, în conclusie, cu greu că acest Cronograf să 
se fi desvoltat după „sâmburele“ lăsat de un Dorotei existent, 
care a și scris ceva tocmai la 1422 (pp. 78-9). Şi puţini vor crede, 
ca d. Moravesik (nu „Moravesic“), că pentru episodul Elenei din 
Faust Goethe a cetit Cronograful de care e vorba; cunoștinţile 
lui în limba greacă nouă erau, de fapt, nule (v. p.84). lar pentru 
manuscriptul de la noi se trece supt tăcere (ibid.) că eu am pu- 
blicat de mult catalogul Bibliotecii Mavrocordaţilor, ba am 6 
la Biblioteca Academiei Române eu insumi preţiosul caiet. 

Cronograful din Cigala e presintat pe scurt în același curs care 
a fost necontenit amânat (p. 87 și urm.). 

Problema cronografelor romănești se bucură de ceva mai mult 
spaţiu (p. 91 și urm.). Se dă un bun istoric al studiilor despre 
ele, cele romănești fiind, ca de obiceiu, bagatelisate (p. 93). Din 
parte-mi, n'am căutat să aflu tipul lor grecesc fixat atent aici, 
cu contaminări cu tot!. Lui Russo îi scapă afirmația că Turco- 


1 La pagina 94 „Pătrasco“ în loc de Pătraşco. Asupra lui încercasem să 
găsesc date în Ist. 4it. rom. 

8706614, care dă texte grecești, e „scrisă în limba greacă“ (p. 94). 
Se caută aici şi influența acestor traduceri asupra literaturii 
populare (pp. 97-9). Lista dogilor putea să fie dată și de Cons- 
tanțin Stolnicul Cantacuzino, dar Russo are dreptate restituind-o 
adausurilor cronografului Cigala, și deci atribuţia propusă de 
mine, fără a fi făcut această analisă, trebuia părăsită (pp. 95-9) 1. 
Ca de obiceiu, de mare folos bibliografic, „simbura“ al cărţii. 

Poemelor grecești privitoare la Mihai Viteazul li se face un 
mare loc (p. 105 şi urm.). 

Erau de așteptat greșelile de judecată istorică. Se afirmă fără 
basă că „boierimea pe care o ducea necontenit în războaie fără 
voia ei“ (p. 103) ma iubit pe Mihai, atunci când, de fapt, ela 
fost indemnat și sprijinit de dânsa, și Cronica Buzeștilor, în το” 
mănește, e consacrată întreagă acestei epopei care caută a fi pre- 
sintată ca o ispravă a acestor boieri. Versurile „populare“ citate 
sânt o prefacere a lui Alecsandri (în loc de „Sultanul“: „Stam- 
. bulul“). Dar afirmația are de scop să arâte că numai Grecii l-au 
înțeles și iubit. 

Aceluiași spirit naţionalist grec i se datorește și asigurarea că 
Grecii nu s'au împăcat niciodată cu Imperiul Otoman, când de 
la Critobul la Fanarioţi ei au fost instrumentul de căpetenie αἱ 
Turcilor. Se poate spune că „revoluţiunile s'au ținut lanţ“ (104)? 
„Ecatombele“ grecești de care se vorbește mau existat decât la 
Chios, din motive speciale, în 1821. Din Τουρκοκρατουμένη يک‎ 
a lui Sathas nu iese tocmai această conclusie. Aș crede greu că 
Grecii cari se arătau gata de revoltă la 1600 (p. 206), după un 
act tipărit de mine, se adresau Papei, cu toate încercările de Unire 
contemporană: μαλαριώτατος nu se zice numai șefului Bisericii 
latine. Dar e o descoperire a lui Russo, ajutat, ca de obiceiu, de 
cenaculul său romănesc, că Mitropolitul „ot Habrul“, din acest 
timp, pe care nu-l puteam crede decât ca pretinzând să fie de 
Hebron, e de la o mănăstioară Habra, de lângă Baia-Mare, care 
după întregirea romănească se poate cunoaște mai ușor decât 
înainte și care merită a fi cercetată (p. 108, nota 2). Se dau, din 


1 Russo menţine că în loc de Constantin Filipescu trebuie pus, după C, 
Giurescu, Radu Popescu. Am arătat nu odată motivele pentru care nu pot 
admite această schimbare, pe care şcoala Russo caută s'o impuie autorita- 
tiv, Se semnalează şi în această cronică imprumuturi din ۵ 

cărți mai mult sau mai puţin cunoscute, și cintece despre Mihai 
p. 109 și urm. Cred că pentru cetitorii obișnuiți domnii succe- 
sori puteau da traduceri. 

Stavrinos urmează după cîntecele poporului (p. 114 și urm.). 
Eu nu „confirm“ știrea despre moartea lui, ci o redau (după 
Ist. lit. rom., I, pp. 166-77; v. p. 115, nota 1): că ştiam mai 
bine decât Russo anii de Domnie ai lui Tomșa, o va recunoaște 
oricine. Cu privire la Pepanos trebuia să se caute in Operele lui 
Constantin Cantacuzino, și aiurea încă. Se înlătură confusii des- 
pre Neofit Cavsocalivitul, cu aceiași obişnuită notă trufașă și acră : 
aici întăia oară se întâlnește nota, de rea credinţă, care, apăsând 
pe revederea Istoriei literaturii române, pretinde că e o revenire 
sau ۵ uitare, când, la un minuscul punct de amănunte, nu s'a 
introdus schimbarea cu păreri mai noi. Părerea că după Stavri- 
nos s'a luat Beldiman pentru „tragodia“ sa, părere imediat re- 
trasă, nici nu trebuia exprimată (p. 119). Traducerea lui Stavrinos 
de Teodor M. Eliat (1837) n'a fost numai retipărită de mine, ci 
mult îndreptată (v. p. 190). Se arată influența acestui poem, dar 
și răsunetele de 86 populară. 

Aici se vede toata larga cunoștință a autorului în domeniul 
acesta. Era domeniul în care putea să se menţie cu folos. El 
aparține unei intregi şcoli germane, trecută apoi şi în Franța, 
in Italia, care consumă o vreme enormă pentru a găsi astfel de 
inrâuriri formale. La noi școala, mai ales prin Russo, a prins, și 
pentru talentele științifice mărunte reservă grădinița de plivit. 

Partea privitoare la Ignatie Petritzis, cunoscut pănă azi ca 
traducător al Pravilei lui Matei Basarab, şi care se ivește acum 
şi ca prelucrător al poemei lui Digenis Akritas, e cu totul nouă 
(p. 137 şi urm.). 99656 bibliografie !. 

Clasicul Palamed vine acum la rând (p. 145 și urm.). Biografia 
lui se întregește cu trei-patru? puncte, dar despre școala din 
Ostrog (în Ostrov) nu se dă nimic nou (v. lorga, 4176 
Matériaux sur Jacques Heraclide, dit le Despote). 

Succesorii adaugă notele luate de Russo după volumul I din 
ziarul lui Crusius (la pagina 152: pectit pentru pelit): reprodu- 


۱ La pagina 138, „Machiaveli“ pentru Machiavelli. 
* Influenţa Psaltirii iui versificate asupra operei Mitropolitului Dosoitei 
(p. 148) nu e de admis. 

cerea nu dă mai nimic nou, și „Martin arhiepiscopul Moldovei“ (!) 
trebuia explicat (p. 153), iar nota despre Ecaterina Salvaresso 
la pagina 150 era cunoscută de aiurea. 

Un capítol despre cunoscutul Matei al Mirelor. Pe lângă cele 
spuse de alții se adauge 1۳01658, neadmisibilă, dată fiind epoca 
manuscriptelor (v. Vasile Grecu, în n-l din Convorbiri Literare 
închinat lui lon Creangă) că el a tradus din slavonește 117878 
țăturile lui „Pseudo-Neagoe“ (p. 161). 

Necunoscând istoria Românilor, Russo ni dăruiește studiile în 
Italia ale lui Radu-Vodă Șerban („Radu Șerban, cu amănunte 
despre strămoșii (Sic) şi studiile lui în Italia“ (p. 164): evident, 
e vorba de Radu Mihnea). Bibliografie (pp. 166-8) şi o prețioasă 
listă, foarte bogată, a manuscriptelor lui Matei (p. 168 și urm.). 
Importantă dată aproximativă, pănă acum necunoscută, a morții 
lui: către 1624 (p. 174). 

loan Cariofil mi-a fost cunoscut întăiu prin Zerlentis și Con- 
stantin Erbiceanu. Vistieria lui la Munteni se razimă pe o aser- 
țiune a lui Dositei de Ierusalim (p. 184). Largă bibliografie. 

Îndreptări, în obișnuitul stil iritat, se dau și vorbind de Afen- 
duli (pp. 196-7) şi de Alexandru Amiras (p. 198 şi urm.). Nu 
știu ce n'am „înţeles“ cind spun că Afenduli, care, cum se știe, 
a fost pe lingă Carol αἱ XII-lea la Bender, ca agent αἱ Brânco- 
veanului, a servit și pe Nicolae Maurocordat; de alminterea, 
în locul pomenit, eu nu aduc nicio citație (19. lit. rom. II, 
ed. 2-a, p. 520, nota 3; cf. aici, p. 196, nota 1): e numai 
pentru a căuta pricină, ca și în nota 2 din pagina precedentă, 
unde e doar o nuanţă de sens. Nu se poate scrie „Doulet- 
Ghirai“ (p. 106) pentru Devlet-Ghirai. : 

La Amiras, Russo nu cunoaște ediția pentru „Societatea Ca- 
rolină“ de la Stockholm a „Autenticii Istorii“ găsite și publicate 
de mine după ms. din Viena, nici forma mai largă pe care, 
aflind-o, am pus s'o copieze pentru Academia Română. Aici mi 
se face un intreg proces pentru mai multe păcate, a căror ex- 
plicare urmează, și ea nu face onoare nici inteligenţei, nici bunei 
credinţi a lui lui Russo. 

Titlul de „Cancelariu“ ce-și iea Alexandru, traducătorul cărții 
despre Petru-cel-Mare de Antonio Catiforo, pe care Russo îl 
vrea neapărat Grec, m'a făcut să bănuiesc causa rolului jucat la 
Bender. Aceasta la 1905. Pe singură această basă am repetat 

identificarea în /sforia literQiurii românești, păstrând textul în a 
doua ediţie, și în ediția „Autenticii Istorii“ cu Amiras. 

Că părerea nu se mai poate susținea puteam s'o văd din Studii 
și doc., XII, p. ΧΙ, de alminterea citat de Russo, în care tradu- 
cătorul apare ca „iatrofilosof“, medic, ceia σε nu putea fi Ami- 
ras. Nebăgând de samă această rectificare, n'am introdus-o în 
reeditarea „Istoriei“, 

Dar ce zgomot se face de Russo asupra acestei chestiuni, سلا‎ 
rește inchise! Este, cu litere groase, în titlu, un întreg capitol: 
„Alexandru Amiras nu este Alexandru Kanghelarios“ (sic). Apar 
ca unul care „am sustinut de mai multe ori“ o monstruositate. 
„Alexandru Amiras nu este, nu poate să fie“ ce am crezut eu... 
ȘI aceasta pentru că el era din Smirna, iar „Cancelariul“ din 
Epir, cum o spune undeva Veludis, în cartea despre colonia 
greacă din Veneţia. Mi se pune înainte că acesta era doctor, 
ca și cum n'aș fi spus-o eu însumi în Studii şi doc., XIJ. Și, cu 
semne de exclamaţie, mi se da lista lucrărilor corectate de „Can- 
celariu“.. Toate acestea, toată această „sfărâmare a unor porți 
deschise“ pentru o ipotesă, retrasă, de acuma patruzeci de ani. 
Cred că e un cas tipic. 

lată încă două. Alt titlu mare: „Amiras n'a fost postelnic, Ie- 
nachi Ipsilanti n'a fost logofăt“, parcă ar fi vorba de bătălia 
de la Waterloo sau de o dramă a lui Shakespeare. Fireşte, fiindcă 
de acum incep asalturile contra nepriceperii mele, vinovatul 
acestor grozave crime sânt eu. 

Intăiu, Amiras nu putea fi postelnic..., fiindcă în același an apare 
ca sluger. Şi, al doilea, în forma greacă a cronicii lui Amiras, 
stă Alexandru (Αλεξανδρη, nu ᾿Αλεξάνδρου), în ediția lui 6 
(niciodată nu se dă in cronicile noastre numele singur de fa- 
milie al unui boier). 

Asta e una. Venim la alt doilea păcat. Un lenachi oarecare 
ar fi fost, după mine, acum aproape jumătate de secol, Ipsilanti. 
Mai tărziu am îndreptat greşeala. Dar „aș fi revenit la prima سم‎ 
rere“, pentru că... in reeditarea primei cărți n'am observat pro- 
pria mea rectificare... Se va aprecia, încă odată, buna credință. 
Dar că Russo crede că pe loan Callimachi, care el e acel le- 
nachi, l-a chemat vre-odată „Calmuki“ (p. 203) ar fi un lucru 
de iertat, fiindcă doar e vorba de un biet Moldovean pe care-l 
chema... Calmășul. 

Îndată, sânt arătat că am păcătuit din ignoranță și ușurătate, 
publicând pe numele lui Nicola: Milescu o scriere de un ca- 
racter polemic vulgar contra Islamului și “catolicilor, al cării 
adevărat autor este arătat în câteva cataloage de manuscripte, 
șase, ca fiind călugărul Anastasie Gordios, pomenit, de altfel, 
numai σα Gordios, într'o epigramă liminară, de un copist pe 
care nu l-am presintat ca fiind exemplar, mărgenindu-mă a 
presinta manuscriptul cu atribuție din fruntea lui. Cred că 
nimeni nu este dator să caute dincolo de ceia ce este în 
margenile irești ale subiectului său, rămânând ca oamenii de 
cercetare specială sau de un noroc deosebit să poată aduce în- 
dreptările lor, în care nu se pot cuprinde astfel de atacuri perso- 
nale nemeritate. 

Se poate, de altfel, ca Gordios să fie numai un copist, sau 
să-și fi atribuit lucrul altuia. Cum se poate și aceia: ca Milescu, 
pus, în Rusia lui Petru-cel-Mare, să atace pe catolici, să-și fi 
însușit, cu moravurile vremii, lucrarea lui Gordios, altfel total 
necunoscut, aşa cum a făcut Hrisant Notara cu „China“ lui 
Milescu. Mi se pare totuși greu ca supt stăpinirea turcească să 
se fi scris atacuri ca acela împotriva religiei mohammedane. 

Ideia de a străbate prin toate cataloagele manuscripte pentru 
a căuta un alt autor nu mi-a venit, cum nici nu-mi putea veni, 
și nici n'am găsit acea intervertire de text pe care a descoperit-o 
Russo. 

Cred că este de ajuns ca să se vadă că n'am făcut 6. 
de a pune in sarcina Academiei o publicație vădit inutilă. 

În ce privește Învățăturile lui Neagoe, de care se ocupă un 
alt capitol al cărţii de față, contra părerii lui Russo că ele sint 
datorite unui călugăr de după 1600 am adus o serie de argu- 
mente, din care criticul mieu n'a reţinut decit unele, iar ceia 
ce opune acestora este de valoarea pe care o va aprecia călătorul. 
Am spus că un călugăr nu putea să cunoască așa de bine toate 
rosturile lui Neagoe; mi se obiectează că era de ajuns să fie 
cineva la Argeș, pentru ca, ocupindu-se de inscripțiile funerare 
ale familiei, să fie perfect lămurit în această privință. Am semna- 
lat contemporaneitatea lămuririlor privitoare la purtarea cu boierii 
şi la legăturile cu Turcii; mi se aduce înainte că oricine face 
o operă literară poate să se inițieze în spiritul unei epoci, și 
mi se vorbește, cu o amabilitate prefăcută, de încercările mele 

dramatice cu privire la oameni pe cari fireşte că nü f-arii 
cunoscut. Va recunoaște oricine că una este un călugăr dintr'un 
colț de mănăstrie și altceva un cunoscător al istoriei și un poet 
dramatic. Se lasă la o parte închinarea operei către fiul numit 
bizantin: Teodosie şi atmosfera pe care o putea aduce Doamna 
din familia Brancovicilor cu tradiții imperiale. Și nu se vorbește 
niciun cuvint de faptul că între cărțile duse în Tirol de Petru 
Șchiopul, al căror catalog l-am dat în volumul ΧΙ din „Hurmuzaki“, 
se află un capitol din „Învățăturile“ lui Neagoe ! și, prin urmare, 
inainte de sfirsitul secolului al XVI-lea, un Domn care apucase 
însăși vremile lui Neagoe socotia că este necesar pentru in- 
vățătura fiului său Ștefan să ducă această lucrare, care nu putea 
fi pentru dinsul a unui călugăr obscur, care nici n'ar fi avut 
mijlocul s'o răspindească. 

În sfirsit un membru αἱ Școlii romănești din Franţa, d. Turdeanu, 
făcînd cercetări la Belgrad, a găsit manuscriptul slavon, căci neapărat 
forma intăiu n'a putut să fie grecească, a „Învăţăturilor“, care, 
iatr'o slavonă a secolului al XVI-lea, cuprinde solecisme romănești. 
Şi manuscriptele grecești reproduse de Russo și de d. V. Grecu, - 
in Convorbirile literare (nl. Creangă) arată aceiași epocă. 

De alminteri niciodată nu mi-a trecut prin minte să cred că 
Neagoe a ținut condeiul în mină de la început pănă la sfirșit, 
ci firește că este casul, ca și pentru Constantin Porfirogenetul, 
de întrebuințarea unui număr de cărturari, cari, culegind de 
pretutindeni elemente de compilaţie, urmăresc scopul fixat de 
stăpinitor. Altfel, dacă orice compilaţie ar trebui așezată la data 
elementelor din care se compune, sau dacă ar trebui trimeasă 
foarte tărziu numai fiindcă este alcătuită din bucăţi răzlețe, s'ar 
ajunge a crede că biografia lui Carol-cel-Mare de Eginhard, 
care copiază pe a lui August de Suetoniu, ar fi cu opt sute de 
ani mai veche, sau o lucrare care să nu aparțină epocii lui 
Carol-cel-Mare, fiindcă nu este într'insa mai nimic ca element 
original. 

Adaug că nu numai la Argeș, azi, nu se află piatra mamei lui 
Neagoe, dar nici a Doamnei, care a fost înlăturată de reparatori și 
așezată intr'o capelă. 


1 Maniera wie man mit grossen Potentaten tractiren soll, carte romă- 
nească; p. 555. 

Pentru a reveni mai tărziu la polemica împotriva adversarului 
permanent, pe care singur şi l-a suscitat, Russo se ocupă acum 
de lucruri mai serioase și profitabile. lată cuvintarea, nu necunos- 
cută, dar incă inedită, către Mitropolitul Varlaam, pe care la'1639 il 
propuneau prelaţii greci pentru Scaunul patriarhal, de și numai 
in al treilea rind. Nu s'a reprodus de noiactul din 7۸۷9۵۵ ts- 
ροσολυμιτικῆς σταχυολογίας, IV, pp. 103-4, de Papadopulos. Kıra- 
meus, care-mi dăruise de mult această . varte. Foarte important 
act pentru istoria noastră bisericească. Dar Russo nu spune că 
şi în aceasta era influența atot puternică a lui Vasile- Vodă Lupu 
ca patron al Bisericii ecumenice înglobate în datorii pănă la catas- 
trofă (v. p. 229 și urm.). Nu pentru cultura lui elenică deci (p. 
229) a fost el propus. Dar Russo se face a crede ce spune Matei al 
Mirelor că nu era în vremea cind se formă o întreagă literatură 
bisericească, dupa 1609, la noi, nicio şcoală. Și că preoții nu știau 
cum să boteze copiii (aceasta după strălucita școală slavonă din 
Moldova și cînd Ţara-Romănească avea pe Vlădica Teofil şi 
cînd însuși Varlaam, care se plinge de 0 decădere, — datorită de fapt 
războaielor care încep la 1594 -, se pregătia de intemeiarea Şcolii 
de la Trei Ierarhi) (v. pp. 230-1). Ca să știe ceva Varlaam, care 
putea răspunde Catehismului calvin, trebuia doar „cite un călugăr 
mai iscusit în grecește și slavonește, venit de la Atos sau din 
Polonia, Rusia ori Bulgaria (sic)“ (p. 231). Acestea le scria și le 
spunea de pe catedră un profesor la Universitatea din București... 
Şi îndată se citează doi „invăţaţi greci, din contactul cărora ar 
fi putut cineva să ia îndrumare“, adăugindu-se apoi și alţii, de 
aceiași nație (pp. 231-2). 

A dovedi, prin opuneri de date, că Mitropolitul Meletie Siri- 
gul, rămas un preot învăţat, și Meletie de Brăila (Proilav) sânt 
două persoane deos uite, contra noastră, cari credeam altfel, e 
ținta altui capitol (p. 258 și urm.), şi de sigur dovada e făcută: 
după articolele păr. Pargoire, in Echos d'Orient, XII-I, ea era, 
de altfel, făcută pentru 0110016 7۰ Se găsește prilejul câte 
unei rectificări oțerite, care, natural, e tot pentru mine (p. 239, 
nota 3), dar mă găsesc în buna companie a lui Picot, a lui Fră- 
timan şi a colegului Silviu Dragomir (p. 240), deci nu numai 
„Vlahi“ ignoranţi cu toţii. Fireşte că la {915-4 seria Mitropo- 
liților de la Brăila, care s'a reconstituit numai după aceia, nu-mi 
putea fi clară, și puteam pune înființarea Mitropoliei în relaţie cu 

politica religioasă, măreaţă, a lui Vasile- Vodă (v. Analele Acad. 
Rom., în acel an, și aici, pp. 242-3). Şi, pentru învățătura noastră, 
ni se explică pe larg, ca la copii, ce e embaticul, de care se vede 
că n'aveam ideie pănă atunci (pe az nu l-am tradus, ci, ne- 
cunoscându-i sensul, care e turcesc, și eu n'am trăit, ca Russo, 
intre Turci, l-am reprodus, dar semnul de exclamaţie nu putea 
să lipsească (v. p. 245, primul text de notă): ۱۵۷۵۲8۵ am pe alt 
ignorant de turcește, însuși neo-elenistul Emile Legrand (ν. ibid.) 1. 

Preţioasă e istoria, pe Mitropoliţi, a eparhiei Proilavului. Nu-mi 
scăpase, din Analecta byzantino-russica, Nectarie din 1560 (v. aici, 
p. 241). Dar e sigur că prima listă care cuprinde această Mitro- 
polie nu e din secolul al XV-lea, cum credea Gelzer, ci numai 
după ce, pe la 1540, Brăila a încăput supt Turci. Și mi se ex- 
plică „grecisarea“ cuvântului Brăila în „Proilov (Πραΐλοθον)“ (p. 
253), pe când această formă e din turcescul Ibrail, cu desinenţa 
slavă de genetiv. 

În listă nu pare așa de sigur Gavriil din secolul al XVI-lea, 
care, pentru un editor de valoarea lui Ghedeon, e: Πρώην Χίου (v. 
p. 255). Primul sigur e de fapt Meletie, cel desfăcut de Russo 
din legătura cu Sirigul (p. 257). Urmează și o serie de acte 
scoase din condicile Patriarhiei constantinopolitane (fără traducere). 

Doi dascăli greci din secolul al XVIII-lea se presintă acum 
Gheorghe Chrysogon Trapezuntinul (de ce Trebizonda ?) şi 
Gheorghe Hipomenas (p. 307 și urm.). Și aici mi se pune în 
samă 0 rea cetire de inscripţie, a lui Sevastos Chimenitul, dar 
nu se observă că am dat întâia oară piatra însăși, aflătoare la 
Museul Religios din București, ceia ce poate fi un merit şi că, 
precum se poate constata, cetirea numai uşoară nu este; efam 
liber să dau ori ba versurile, pe care Russo le cunoștea din 
simple copii (p. 310, nota 2). 


١ Cum e maltratată ştiinţa noastră (bietul episcop Ghenadie apare ca „un 
talhigrat gratoman oarecare“; p, 252. Mie mi se aduc învinuiri dure pentru 
că aş îi cetit rău actut din Hurmuzaki, XIV 1, pp. 209-11, şi sînt întrebat în 
ce deposit public „e condica sfântă a Moldovei (evident la Mitropolie !), Se 
vede نو‎ mai departe, la pagina 251: „Documente Hurmuzaki, care mai 
inainte aveau şi câte un indice sumar, rare ori alcătuit cum trebuie, acum 
în urmă nici atâta“, Toate volumele, multe, publicate de mine, au tablele 
cele mai precise, şi unele mi-au dat o muncă istovitoare de trei luni de 
zile, 

E de mirare cum recunoaște Russo caracterul de Aromân doc- 
torului loan Nicolidi de Pindo (f 1828), dintre lucrările căruia 
una, purtându-i iscălitura și pecetea, a întrat de curând în Bi- 
blioteca Institutului de Istorie Universală. De fapt, aici sânt ști- 
rile adunate de rivna d-rului Bologa, care, lucru curios, nu e 
luat și el 8 batjocură pentru aceasta. 

Despre polemica în jurul manuscriptului lui Nicolae Milescu, 
— titlul copiei din Veneţia o spune expres —, am vorbit mai sus. 
Observ că pasagiul, nu cu văcar, pejorativ, ci cu „păstori de 
boi“, de la pagina 79 corespunde expresiei analoage pentru La- 
tini. Tot aceiaşi oposiţie e şi la pagina 57. Observaţii îndreptă- 
{ite ale criticului se amestecă 1910۳۳0 diatribă a cării cuviință se 
lasă la judecata cetitorului. 

Din parte-mi am presintat cu îngrijire, întovărăşindu-l de ο 
prefaţă despre Milescu, cu o parte din opera lui geografică în 
altă versiune, și de resumate ale operei de polemică religioasă, 
un manuscript care nu poate fi fără folos pentru cercetătorii lup- 
telor confesionale din această vreme. De altfel n'am ascuns ερί- 
grama care atribuie cartea lui Gordios, lăsând cercetătorii să se 
pronunțe. 

La urma acestui volum, Russo arată de unde a luat autorul 
codicelui Dimonie elementele din care și-a alcătuit cartea de în- 
vățătură pentru Aromânii săi. Aici Russo era din nou în do- 
meniul său. 

Rostul ilustrației, in care se întâlneşte orice : luarea Constanti- 
nopolei de Turci, Mohammed, Biserica Episcopală din Argeș, pe 
lingă unele reproduceri în legătură cu subiectul, nu-l înțelegem. La 
portretele familiei lui Petru Șchiopul trebuia să se arăte de unde 
sânt luate. Ediţia de Marchide Puliu a cronicii lui Phrantzes 
stă față în față cu Martin Crusius, iar al doilea chip al acestuia 
înfruntă pe Mihai Viteazul, pentru ca, fără a se spune că e vorba 
de un tablou al lui Franz Franken, scena simbolică a lui Ru- 
dolf αἱ II-lea la Praga cu Mihai în suită să se invecineze cu o 
pagină de Evangheliariu scrisă de Matei αἱ Mirelor, fără nicio in- 
dicaţie de loc. Dositei de Ierusalim, de care aproape nu se vor- 
beşte, și nepotul Hrisant se află alături de Petru-cel-Mare, încă 
mai rătăcit, și de Brâncoveanu, iar Amiras e alături de stema lui 
Nicolidi de Pindo. 

La volumul II de altfel alegerea e mai potrivită: pagini din ziarele 

greceşti de care e vorba (una cu un vehement atac contra „sân- 
geroşilor Gali“) şi din „Kalliope“, din care, iarăși, avem și noi n-re, 
o ilustrație naționalistă greacă, în care luptători și fete ascultă 
pe Rhigas cîntind din chitară, pe urmă Alexandru Mavrocordat Exa- 
poritul, după o gravură bine cunoscută, Nicolae Mavrocordat, care 
nu are ce căuta, Evghenie Bulgaris, de care nu se povestește în 
carte, un obscur „Teoklitos Farmakides“ (cetește Theokleitos Phar- 
makides sau Teoclit Farmakide), Antim Gazi, și el neatins in lucrare 
(şi un portret modern, de fantasie), un Lambru Fotiade, în sfârșit 
Coray (străin de aceste studii), Mitropolitul Ignatie (același lucru), 
un urit desemn represintind pe Neofit Dukas, și, de două ori, 
lacovachi („lacovaky“) Rizu Nerulos, adaus și el pentru inmulţirea 
paginilor. În genera! nu se spune de unde sânt luate, ceia ce Russo 
de sigur mar fi îngăduit. Rămân neexplicate și zidirile de pe cele 
două coperţi. Tot așa de alandala ilustrația ca și alcătuirea în- 
săşi a volumelor. 

În acest volum αἱ II-lea, presintîndu-se primele ziare grecești din 
Viena, se arată că ele sint traduse din ziarul atenian ۷ 
Ῥῆμα, al cărui colaborator era Russo și în 1998, Se presintă 
pătrunderea grecismului la noi încă de la început ca o, „renaş- 
tere spirituală“ pentru Romini (p. 354). Se analisează cuprinsul 
rarii foi "Epruepis din 1790 (a se ceti Srpsko Novine la pagina 362). 
Evident că pentru publicul grec nu se spune că fraţii Puliu erau 
Români. Russo vorbește de călătoria lui Barbu Ştirbei în Apus 
(p. 377), fără a cunoaște paginile ce i-am consacrat în Analele 
Academiei Romiîne. Urmează știri despre Πϊδήσεις din 1811 ale 
lui Eufronie Popovici (de ce Popoviţ, după forma greacă?), De 
mult am arătat că în biblioteca mea, acum a Institutului de Istorie 
Universală, se află o colecţie bogată a „Telegrafului Elenic“. Se 
putea vorbi și de „Istoria Greciei“ a editorului, d-rul Alexan- 
dridi (am un exemplar de lux, domnesc, cred). Nu odată am 
reprodus știri din λόγιος “Epps. Se revine asupra lui Matei αἱ 
Mirelor, numai pentru că articolul fusese dat de Russo la Νέα 
Ἑστία, alt ziar atenian, în 1958, puţin înaintea morții sale. 

Restul se compune din lucrări care nu sint de loc postume 
fiindcă au apărut în Revista /storică Romînă, a ucenicilor. săi 
dintre cari unul paradează pe copertă fără să fi văzut poate 
măcar corecturile, sau în volum. La cronica lui Mitrofan Gre- 
goras nu s'a ținut samă de observaţiile temeinice pe care le-am 

făcut in a mea Revistă istorică din acelaşi an 1934 Nu e rost să 
revin asupra lor. De fapt retipărirea acestei ediţii s'a făcut de 
„ingrijitor“ mai mult decit de succesori numai pentru a legi- 
tima aprecierile bombastice din Prefață prin massă. S'a păstrat, 
copilărește, pănă și resumatul frances, aici fără sens, din revistă, 
Limba de acolo provoacă une ori un zimbet. Masacrarea bunului 
boier A. G. Suțu pentru că s'a încumetat, de sigur incompetent, 
a traduce cronica lui Chiparisa, și a lui Erbiceanu, e, cu toată 
scusa de la pagina 483, nota, de o cruzime pe atât de trufașă, 
pe cât de inutilă. Şi iarăși resumatul frances adresat către... „les 
savants roumains“. 

La capăt, „Elenizmul (Sic) în Romănia“, din 1912, lucrare obiec- 
tivă şi civilisată, foarte utilul, dar și pedantescul cod de ediţii, pe 
care-l urmează credincios apostolii celui dispărut: lucrarea, ca 
îndreptariu, pare a-i fi fost cerută de I. Bogdan pentru ediţiile 
Comisiei Istorice a Romăniei: o nouă ediţie separată și ieftenă 
ar fi fost neasămănat preferabilă, dar ea war fi atins scopul de 
a umfla o publicație pentru a impune o glorie. 


Această glorie, trebuie s'o spunem, nu discipolilor, intre cari 
se înscrisese, cu tot insemnatul său trecut, şi |. Bogdan, care 
ajungea pănă la părăsirea autonomiei sale sufleteşti, nu există, ci, 
în locul ei, citeva broşuri îngrijite, câteva bune ediţii și un număr 
de precise cercetări de amănunte in care înformaţia strivește în 
adevăr, așa incit e „mai mult aţa decit faja“. 

Este însă, de sigur, un tragism în această viaţă, isprăvită prea 
curind, în grele suferinţi. Venit din Grecia, format la aspra şcoală 
a filologiei germane cu o tesă muncită despre retorii de la în- 
ceputul epocii bizantine, Demostene Rhoussos a venit, nu se știe 
din ce impuls, la București, ca modest translator la Ministeriul 
de Externe. A trăit, ani întregi, neștiut și fără ambiţii aparente, 
adunind o mare bibliotecă de cărți rare și fericit în mijlocul ei. 

De odată I. Bogdan i-a descoperit informaţia bogată, hărnicia 
fără exemplu în minuţiosități, misiunea, pe care şiro simția, de 
a împărți pedepse cu felul unui aspru pedagog. S'a înamorat, 
literal, de omul cu înfățișarea întunecată, vorbind greu, cu ac- 
cent, o limbă străină, in care era evident că nu va putea fi nici- 
odată un profesor elocvent și ascultat, cum talentul literar lipsia 
cu totul notatorului exact al observațiilor și preceptelor sale. L-a 

vrut și l-a făcut profesor de-a dreptul, la o catedră creată pen- 
tru dinsul, şi a despreţuit observaţiile mele, vădit nepreocupate 
personal, ale mele și ale d-lui Ortiz. 

Profesor wa putut fi Russo niciodată. Profesor de catedră, 
dar a fost învățător de disciplină intelectuală. După austriecis- 
mul lui Onciul a venit stricteța lui germanică, unită cu acribii 
bizantino-alexandrine. O lume întreagă, atrasă în sanctuariul 
bibliotecii în care se află toate raritățile, a rămas uimită și stă- 
pînită pănă acum. Despreţuind pe oricine a făcut „diletantism “ 
pănă atunci, fiecare din acești inițiați ai unui cult mistic ٥ 
închis în cămăruța unde-l zăvorise sfatul maestrului. Tradiţia 
noastră largă, senină, voioasă, umană, naţională s'a stins in aceste 
chilii de subterană, în care vegetează cu voluptate o întreagă 
generaţie care, altfel, putea să aibă alte manifestații. Nu știu 
dacă acei ce 55 formează acum, cind nu mai este tăcutul vrăji- 
tor cu cărţile lui veșnic așteptate și care, din esces de autocritică, 
au rămas nescrise, vor cuteza să, se. intoarcă la datina noastră, 
Cei ce au apucat să între in tainiță nu mai pot fi salvaţi. 

El, Russo, cel mult adulat fără a i se. cere dovezi de creațiune, 
era nenorocit. Ambiţia îi crescuse cu mult peste puteri. Ar fi 
vrut să fie, nu numai un oracul, dar un dominator tiranic. Trebuia 
să ne retragem cu toţii în fața lui, ca să ni plingem păcatele de 
ușurință și ignoranță. Niciun cuvint bun al nostru nu-l măgu- 
lia, niciun răspuns nu se putea aştepta de la dinsul, care condamna, 
cu dinţii strinşi, mai totul. Dar noi ne îndărătniciam a lucra, și 
aceasta-i creștea minia ascunsă. Puteam să seducem sufletele 
odată mintuite. De aceia necontenita înteţire contra indesirabili- 
lor ۰ 

Congresul de studii bizantine, neinvitat și nepresidat de dinsul, 
i-a fost o mare suferință, pe care πο mingiia succesul 
Romăniei, de care era legat numai prin catedră. De sigur că el 
nu recunoștea ţării înseși dreptul de a găzdui această primă 
manifestare în raport cu moștenirea Fizanțului. A boicotat deci 
Congresul, dar și-a adunat prietenii conaţionali, și ei n au plecat 
din această întilnire cu mai multă stimă și iubire pentru ţară şi 
pentru noi. 

Nu-i plăcea nici țara. Legat de biserica, de școala, de presa 
țării sale, el n'avea de fapt nimic comun cu noi decit această 
catedră care, şi cind era sănătos, îl smulgea de la migala singu- 

ratecă pentru citeva ceasuri pe săptămină. Biblioteca, pe care n'a 
dăruit-o, rămîne ca o cetate care, părăsită de comandantul ei, 
se îndărătnicește a nu capitula. 

E astăzi vremea, o vreme de așa de mari primejdii, in care 
această stare de spirit trebuie împiedecată de a se întinde. Pentru 
aceasta un om care simte desgustul de a 56 11 față de 
orice critice și mai ales față de unele ca acestea, a scris rindurile 
de mai sus. 

